CELEX: 32009R0295
Language: sk
Date: 2009-03-18 00:00:00
Title: Nariadenie Komisie (ES) č. 295/2009 z  18. marca 2009 o zatriedení určitého tovaru do kombinovanej nomenklatúry

9.4.2009   
            
            
               SK
            
            
               Úradný vestník Európskej únie
            
            
               L 95/7
            
         
      NARIADENIE KOMISIE (ES) č. 295/2009
   z 18. marca 2009
   o zatriedení určitého tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá interpretácie kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo k nej pridáva akékoľvek ďalšie rozdelenie a ktorá je ustanovená v osobitných ustanoveniach Spoločenstva s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel tovar opísaný v stĺpci 1 tabuľky uvedenej v prílohe by sa mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné zabezpečiť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov s ohľadom na zatriedenie tovaru podľa kombinovanej nomenklatúry, ale ktorá nie je v súlade s týmto nariadením, mohol na túto aj naďalej odvolávať v období troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. marca 2009
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Súbor dodávaný na predaj v malom pozostávajúci z digitálneho prístroja na záznam a reprodukciu zvuku a obrazu v rôznych formátoch s vlastným krytom, schopný prijímať dáta z rozličných zdrojov (napríklad televízne satelitné prijímače, stroje na automatické spracovanie údajov, kamkordéry) a z rôzneho vybavenia ako pripájacích káblov, CD-ROM, návodu na použitie, skrutiek a skrutkovača.
                  Súčasťou prístroja je doska s plošnými spojmi s aktívnymi a pasívnymi prvkami (nutné na záznam a reprodukciu zvuku a videa) vrátane mikroprocesora.
                  Je vybavený týmito rozhraniami:
                  
                              —
                           
                           
                              USB port,
                           
                        
                              —
                           
                           
                              VGA a
                           
                        
                              —
                           
                           
                              audio a video porty.
                           
                        Súčasťou vybavenia sú aj ovládacie tlačidlá („power“, „play“, „pause“, „volume“) a infračervený prijímač na diaľkové ovládanie.
                  Prístroj je skonštruovaný tak, aby sa do neho zabudoval harddisk.
               
               
                  8521 90 00
               
               
                  Zatriedenie je určené všeobecnými pravidlami 1, 2 písm. a), 3 písm. b) a 6 na interpretáciu kombinovanej nomenklatúry, doplnkovou poznámkou 1 k triede XVI a znením číselných znakov KN 8521 a 8521 90 00.
                  Keďže prístroj má, s výnimkou harddisku, všetku elektroniku nevyhnutnú pre výkon funkcie prístroja položky 8521 a keďže sa tieto komponenty, aj v prípade chýbajúceho harddisku, nemôžu použiť na inú funkciu ako na záznam a reprodukciu zvuku a obrazu, na základe všeobecného pravidla 2 písm. a) sa považuje za kompletný alebo hotový výrobok položky 8521. Preto skutočnosť, že v prístroji nie je zabudovaný harddisk, nemá vplyv na jeho zatriedenie ako kompletný alebo hotový výrobok.
                  Zatriedenie do položky 8522 ako súčasti vhodnej na použitie výhradne alebo hlavne s prístrojmi položky 8521 je preto je vylúčené.
                  Preto sa prístroj zatrieďuje do položky 8521 ako videofonický prístroj na záznam alebo reprodukciu.
                  Skrutkovač treba zatriediť spolu s prístrojom, pretože slúži na montáž alebo údržbu prístroja, podľa doplnkovej poznámky 1 k triede XVI.